รายงานประจำปีเกี่ยวกับการค้า และการพัฒนา ขององค์การ UNCTAD
รายงานประจำปีเกี่ยวกับการค้า และการพัฒนาที่องค์การการค้า และการพัฒนาแห่งสหประชาชาติที่เรียกชื่อย่อว่า อังค์ถัด นำออกเผยแพร่นั้นเรียกร้อ
อังค์ถัดกล่าวว่า วิกฤติการณ์การเงินโลก กระทบกระเทือนตลาดและประเทศทุกประเทศโดยเฉพาะอย่างยิ่งประเทศที่กำลังพัฒนา และทำให้ประเทศยากจน เกือบจะไม่มีทางสนองการให้เป็นไปตามวัตถุประสงค์ของโครงการของสหประชาชาติที่ต้องการให้ภาวะยากจนลดลงเหลือแค่ครึ่งหนึ่งภายในปีพุทธศักราช 2558 นั้นได้สำเร็จ เศรษฐกรส่วนมากของอังค์ถัด โทษเรื่องการยกเลิกกฎข้อบังคับที่ใช้กับตลาดการเงินว่าเป็นสาเหตุทำให้เกิดวิกฤติการณ์ด้านการเงิน และด้านเศรษฐกิจของโลกครั้งนี้ ขณะนี้ รัฐบาลของประเทศต่างๆ ในโลกรายงานว่า เศรษฐกิจกำลังกระเตื้องดีและภาวะเศรษฐกิจซบเซาอาจยุติลงแล้วแต่ดร.ศุภชัย พานิชภักดิ์ เลขาธิการอังค์ถัดกล่าวว่า จะต้องฟังข่าวที่ว่าเศรษฐกิจเริ่มกระเตื้องดีขึ้นนี้อย่างระมัดระวังและออกจะเป็นการเร็วเกินไป ที่จะเฉลิมฉลองเรื่องดังกล่าวกันในตอนนี้ ท่านเลขาธิการอังค์ถัดกล่าวไว้ตอนนี้ว่า "อังค์ถัดรู้สึกว่าการฟื้นตัวอาจเกิดขึ้นชั่วคราว ภาวะเศรษฐกิจซบเซา และการชะลอตัวของเศรษฐกิจรุนแรงมากเหลือเกินจึงเป็นของแน่ว่าจะต้องมีการฟื้นตัวบ้าง แต่การฟื้นตัวนี้ เป็นการฟื้นตัวจากการที่ระดับราคาระดับราคาของสินทรัพย์ ราคาของโภคภัณฑ์ และระดับการผลิตที่ลดต่ำลงไปอย่างมากถ้าไม่มีปัจจัยพื้นฐานด้านเศรษฐศาสตร์มหัพภาคมารองรับเรายังคงมองไม่เห็นว่าการฟื้นตัวดังกล่าวเป็นการฟื้นตัวที่แท้จริง" รายงานประจำปีของอังค์ถัดคาดหมายว่า ผลผลิตมวลรวมของโลกจะลดลงไปอีกสองเปอร์เซ็นต์ครึ่งในปีนี้และว่าผลผลิตมวลรวมของชาติที่เจริญแล้ว จะลดลงราวสี่เปอร์เซ็นต์ ของประเทศที่เศรษฐกิจกำลังอยู่ในระยะหัวเลี้ยวหัวต่อจะลดลงกว่าหกเปอร์เซ็นต์ และของประเทศที่กำลังพัฒนาจะลดจากระดับห้าเปอร์เซ็นต์ เมื่อกลายลงเหลือหนึ่งเปอร์เซ็นต์เศษๆในปีนี้ รายงานฉบับนั้นระบุด้วยว่า เศรษฐกิจของประเทศที่กำลังเจริญอย่างเช่นจีนและอินเดียก็ชะลอตัวลงอย่างเป็นกอบเป็นกำเมื่อเปรียบเทียบกับของปีที่ผ่านๆมา เศรษฐกรอาวุโสของอังค์ถัด ไฮเนอร์แฟลสเบ็คกล่าว ถึงแม้จะเจ็บปวดรวดร้าวจากวิกฤติการณ์การเงินก็ตามแต่ดูเหมือนการเก็งกำไรกำลังกลับมาอีก และขับดันให้ราคาของโภคภัณฑ์สูงขึ้นอีกและว่าการคาดหมายว่าตลาดจะฟื้นตัวคือแรงที่ขับดันการเก็งกำไรดังกล่าว เศรษกรอาวุโส ไฮเนอร์ แฟลสเบ็คกล่าวด้วยว่า เห็นได้ชัดว่าแผนการกระตุ้นเศรษฐกิจ ช่วยให้เศรษฐกิจโลกทรงเสถียรภาพขึ้นแต่อังค์ถัดเชื่อว่าการพูดถึงเรื่องการฟื้นตัว ที่จะดำเนินต่อเนื่องเรื่อยไปตามลำพังโดยไม่ต้องมีการคอยกระตุ้นใดๆในขณะนี้ดูออกจะเป็นการเร็วเกินไป และรัฐบาลของประเทศต่างๆ ควรดำเนินการในเรื่องนโยบายทางเศรษฐกิจอย่างระมัดระวังที่สุด อังค์ถัดพยากรณ์ว่า ผลผลิตมวลรวมของโลกอาจขยายตัวอีกครั้งหนึ่งในปีหน้าแต่ไม่น่าจะขยายตัวเกิน 1.6 เปอร์เซ็นต์